বীরেন্দ্র সূত্রধর: শৈশবে বাস্তুহারা হয়ে মা-বাবার সঙ্গে নবিগঞ্জের বহরমপুর গ্রাম থেকে শিলচর যান। জীবিকার অন্বেষণে বর্তমান মিজোরামের রাজধানী আইজল শহরে গিয়ে কাঠমিস্ত্রির পেশা অবলম্বন করেন। বিয়ে করেন ত্রিপুরার ধর্মনগরে। পরে কাছাড় জেলায় মণিপুর চা-বাগানের কাছে ঘর ভাড়া নেন। মাত্র ২৪ বছর বয়সে ১৮ বছরের বিধবা স্ত্রী ও এক বছরের কন্যাকে রেখে মাতৃভাষার মর্যাদা রক্ষার সংগ্রামে আত্মদান করেন। শিলচর রেল স্টেশনে গুলিবিদ্ধ হওয়ার পর, ২০ মে হাসপাতালে মৃত্যু হয় তাঁর।